གཞན་ཡང་།རྒྱལ་མཚམས་མེད་པའི་གསར་འགོད་མཐུན་ཚོགས་ཀྱིས་ད་ལོར་དབྱིན་ཡུལ་གྱི་གསར་འགོད་པ་ཚོར་དམིགས་བསལ་གསར་འགོད་གཟེངས་རྟགས་ཞེས་པ་ཞིག་གསར་དུ་སྤྲད་ཡོད་པ་དང་།ད་ལོའི་དམིགས་བསལ་གཟེངས་རྟགས་དེ་དབྱིན་ཡུལ་གྱི་གསར་འགོད་པ་ཁཱར་རོ་ལེ་ཁཱ་དྷི་ལགས་ལ་ཐོབ་ཡོད་པ་དང་།མོས་གྷར་དྷིནགསར་ཁང་དང་གསར་ཁང་སོགས་སུ་གསར་འགོད་པའི་ལས་ཀ་བྱེད་ཀྱི་ཡོད་པ་དང་།མོས་ད་ལོར་ཨ་རི་དང་དབྱིན་ཡུལ་ནང་དམངས་གཙོའི་སྤྱི་ཚོགས་ཁྲོད་བསམ་སྤྱོད་ལ་བཀག་སྡོམ་ཐེབས་པའི་སྐོར་ལ་ཞིབ་འཇུག་བྱས་ཏེ་སྙན་ཐོ་ཞིག་བཏོན་པར་བརྟེན།ཨ་རིའི་འོས་བསྡུའི་སྐབས་ངོ་དེབ་ཀྱིས་ཤུགས་རྐྱེན་སྤྲད་ཡོད་སྐོར་བརྗོད་པའི་དབྱིན་ཇིའི་རྒྱལ་སྤྱིའི་ཆབ་སྲིད་ཚན་རིག་ཞིབ་འཇུག་ཐབས་ཇུས་ཚད་ཡོད་ཁང་གིས་སྤྱི་ཚོགས་དྲ་རྒྱའི་རེའུ་མིག་བསྡུ་ཉར་གྱི་མཉེན་ཆས་ཤིག་བེད་སྤྱད་དེ།ངོ་དེབ་བེད་སྤྱོད་བྱེད་མཁན་ས་ཡ་མང་པོའི་སྒེར་གྱི་གནས་ཚུལ་བསྡུ་རུབ་ཀྱི་གནད་དོན་ཕྱི་ལ་བཏོན་ཡོད་པ་དང་།དེ་བཞིན་ཨ་རི་དང་དབྱིན་ཇི་བྷི་རེ་ཟི་ཊི་འོས་བསྡུའི་གནད་དོན་མང་པོ་ཞིག་ཐེར་འདོན་བྱས་ཡོད།སྙན་ཐོ་དེ་བཏོན་རྗེས་མོ་ལ་མི་མང་པོ་ཞིག་གིས་གནོན་ཤུགས་དང་འཇིགས་སྐུལ་བྱས་ཡོད་འདུག